
Predseda vlády  SR R. Fico uskutočnil dňa 18. októbra 2017 pracovnú návštevu Rady Európy v Štrasburgu, počas ktorej vystúpil na 77. plenárnom zasadnutí Skupiny štátov proti korupcii GRECO. GRECO je organizáciou Rady Európy, ktorej úlohou je posilnenie kapacít štátov v oblasti boja proti korupcii prostredníctvom monitorovania súladu ich záväzkov s antikorupčnými štandardmi Rady Európy. Predseda vlády SR vo svojom vystúpení akcentoval odhodlanie vlády v boji proti korupcii a informoval o konkrétnych krokoch uskutočnených v tejto oblasti. Súčasťou návštevy boli aj bilaterálne rokovania s generálnym tajomníkom Rady Európy T. Jaglandom a predsedom Európskeho súdu pre ľudské práva G. Raimondim. Návšteva potvrdila vynikajúcu úroveň spolupráce medzi SR a Radou Európy.
 


